BECKWITH] TEXT AND TRANSLATION 463 
I mai la o Waka, “ Ua hiki hou mai la o Aiwohikupua ma Keaau 
i keia la; nolaila, e kiai oukou me ka makaukau, e makaala ia oukou 
iho, mai iho oukou maikai, e noho oukou mauka nei a hiki i ka hoi 
ana o Aiwohikupua i Kauai.” 
A lohe ke koa kiai Nui o ke Alii wahine i keia olelo a ko lakou 
kupunawahine, ia’ manawa, kauoha koke ae la o Kahalaomapuana 
ia Kihanuilulumoku ko lakou Akua, e hookokoke mai ma ka Halealii, 
e hoomakaukau no ka hoouka kaua. 
Ma ko Kahalaomapuana ano kiai nui no ke Alii, kauoha ae la oia 
i kona mau kaikuaana, e kukakuka lakou ma na mea e pono ai ke 
Alii. 
Ja lakou i akoakoa ai, kukakuka iho la lakou ma na mea kupono 
ja lakou. <A eia ka lakou mau olelo hooholo, ma o ka noonoo la o 
Kahalaomapuana, ke koa kiai nui o ke Alii, “O oe e Mailehaiwale, 
ina e hiki mai o Aiwohikupua a halawai olua, e kipakuaku oe ia ia; 
no ka mea, o oe no ke kiai mua loa, a ina e hai mai i kona makemake, 
e hookuke aku no, a ina i paakiki loa mai ma kona ano keikikane | 
ana, e hookuke ikaika aku ja ia, a ina i nui mai ka paakiki, alaila, e 
hoouna ae oe i kekahi manu kiai ou i o’u la, alaila, e hele mai au 
e hoohui ia kakou ma kahi hookahi, a na’u ponoi e kipaku aku ia ia. 
Ina he hele mai kana me ka inoino, alaila, e kauoha no wau i ko 
kakou Akua ia KGhanuilulumoku, nana no e luku aku ia ia.” 
A pau aela ka lakou kuka ana no keia mau mea, hookaawale lakou 
ia lakou iho e like me mamua, oiai e kiai ana lakou i ke Alii. 
Ma ka wanaao oia po iho, hiki ana o Aiwohikupua me kona 
Kuhina. Ia laua i ike mai ai e ku ana ka pahu kapu, ua uhiia i ka 
oloa, alaila, manaoae la laua ua kapu ke alanuie hiki aku aii kahi o ke 
Alii. Aka, aole nae o Aiwohikupua manao ia kapu; no ka mea, ua 
lohe mua no ia, o kona mau kaikuahine ka mana kiai; nolaila, hoomau 
aku la laua i ka hele ana, a loaa hou he pahu kapu e like no me ka 
mea mua i loaa’i ia laua. Ua like no ko Aiwohikupua manao ma 
keia pahu kapu me kona manao mua. 
Hoomau aku la no laua i ka hele ana a loaa hou ke kolu o ka pahu 
kapu e like me na mea mua; no ka mea, ua kukuluia no na pahu kapu 
e like me ka nui o kona mau kaikuahine. 
A loaa ia laua ka ha o na pahu kapu, alaila, kokoke laua e hiki i 
ka lima o ka pahu kapu, oia no hoi ko Kahalaomapuana pahu kapu. 
Oia no hoi ka pahu kapu weliweli loa, ke hoomaka aela e malamalama 
joa. Aka, aole nae laua i ike i ka weliweli oia pahu kapu, no ka mea, 
e molehulehu ana no. 
Haalele laua i kela pahu, aole i liuliu ko laua hele ana aku, 
halawai mua no Jaua me ke kiai mua me Mailehaiwale, mahamaha 
aku la o Aiwohikupua, no ka ike ana aku i ke kaikuahine; ia wa koke 
no, pane aku la o Mailehaiwale. “E hoi olua ano, he kapu keia 
wahi.” 
